Diari Oficial de la Generalitat Valenciana


Sumari del DOGV 2337, del 02-09-1994 (1994/832308)

ACORD de 29 de juliol de 1994, del Govern Valencià pel qual s'aprova l'ordenació de l'actuació integral declarada d'interès comunitari, consistent en la construcció d'una central hortofrutícola amb instal.lacions annexes, promoguda per Enrique Martinavarro Dealbert, en representació d'E. Martinavarro, SA, en el terme municipal de Xeraco.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1994/07/29/(4)/dof/vci/html**

### Dades del document

Número de DOGV
:   2337

Data del DOGV
:   02-09-1994

Secció del DOGV
:   DISPOSICIONS GENERALS

Número del document
:   1994/832308


Data del document
:   29-07-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de juliol de 1994, del Govern Valencià pel qual s'aprova l'ordenació de l'actuació integral declarada d'interés comunitari, consistent en la construcció d'una central hortofrutícola amb instal·lacions annexes, promoguda per Enrique Martinavarro Dealbert, en representació d'E. Martinavarro, SA, en el terme municipal de Xeraco. [94/5971]   
El Govern Valencià, en la reunió del dia 29 de juliol de 1994, adoptà l'acord següent:  
Antecedents de fet  
Primer  
El 2 de març de 1994 es va presentar en la Comissió Territorial d'Urbanisme de Valencia, la sol·licitud formulada per Enrique Martinavarro Dealbert, en representació d'E. Martinavarro, SA, de la declaració d'interés comunitari d'una actuació integral, consistent en la construcció d'una central hortofrutícola amb instal·lacions annexes a la partida dels Fondos, entre el camí del Cementeri, camí Fondo i el barranc de les Fonts, sòl no urbanitzable, del terme municipal de Xeraco, i el 9 de març de 1994 es va presentar un informe favorable de l'Ajuntament de Xeraco, per a la declaració d'interés comunitari. El dia 22 de març de 1994 es va donar audiència als ajuntaments de la zona. El 16 de març de 1994 es va sol·licitar informe de les conselleries d'Agricultura, Pesca i Alimentació i de Medi Ambient, i també de l'Oficina del Pla de Carreteres de la Conselleria d'Obres Públiques, Urbanisme i Transports, del Servei d'Explotació de Vies i Obres de la Diputació Provincial de Valencia i de la Confederació Hidrogràfica del Xúquer. I el dia 23 de març de 1994, el director general d'Urbanisme i Ordenació Territorial va decidir admetre a tràmit la sol·licitud presentada, i sotmetre-la al tràmit d'informació pública pel termini d'un mes, simultàniament a la convocatòria per a la presentació d'iniciatives alternatives a la que va desencadenar el procediment. Respecte d'això, es van publicar sengles anuncis en el Butlletí Oficial de la Província de 13 d'abril de 1994, i en el periòdic Levante de 26 de març de 1994, anuncis que així mateix servien per a sotmetre a informació pública la necessària declaració d'impacte ambiental. Sense que s'haja presentat cap al·legació ni cap alternativa a l'expedient en qüestió, segons acredita la diligència emesa per la cap del negociat de registre del Servei Territorials d'Urbanisme de 16 de maig de 1994.  
Segon  
La documentació que hi ha en el projecte està formada per memòria informativa i justificativa, plànols d'informació i ordenació, i estudi d'impacte ambiental.  
Tercer  
La Confederació Hidrogràfica del Xúquer va emetre un informe el 14 d'abril de 1994, en el qual únicament assenyala que per tractar-se d'una construcció en zona de policia de llits de riu, requereix l'autorització prèvia d'aqueix organisme, independentment de qualsevol altra que haja de ser atorgada pels distints òrgans de les administracions públiques.  
Quart  
El 25 de maig de 1994 es va dictar una declaració d'impacte ambiental que estima acceptable, a l'efecte ambiental, la central hortofrutícola de l'empresa E. Martinavarro, SA, sempre que:  
«1) Per a depurar els efluents, es connecte a la xarxa de clavegueres municipal, per a la qual cosa sol·licitarà a l'Ajuntament l'autorització pertinent, i vetllarà en tot moment perquè els abocaments es mantinguen dins dels paràmetres admissibles per a la depuradora. En cas de no poder abocar-hi, es disposarà d'un sistema de depuració previ a l'abocament a la xarxa.  
2) Pel que fa als residus sòlids que genera aquesta activitat, es donarà preferència a la utilització d'aquests com a aliment de ramat (esmentat en el document tècnic presentat). En últim cas es portaran a un abocador controlat de residus sòlids. Si es generaren altres residus sòlids caracteritzats com a tòxics i perillosos, s'hauran de lliurar a un gestor autoritzat.  
3) En cap cas s'abocarà al barranc de les Fonts, llevat de l'autorització expressa de la confederació hidrogràfica corresponent.»  
Cinqué  
El conseller d'Obres Públiques, Urbanisme i Transports va emetre un informe favorable sobre l'actuació integral mitjançant una resolució de 22 de juliol de 1994.  
Fonaments de dret  
I. Constitueix l'objecte d'aquest expedient l'ordenació i definició de l'ús i aprofitament urbanístic del projecte per a la implantació d'una central hortofrutícola sobre una parcel·la rural amb una superfície de 46.619 m2 de sòl no urbanitzable comú, segons les vigents normes subsidiàries de planejament municipal de Xeraco. L'actuació per a la qual se sol·licita declaració d'interés comunitari, ateses les seues característiques (superfície coberta de 23.320 m2 i un volum de 116.185 m3), constitueix una actuació integral considerada en ella mateixa, que fa impossible la seua ubicació en sòls urbans, urbanitzables o aptes per a urbanitzar previstos pels planejaments vigents dels municipis de la zona. De manera que la seua ordenació i aprofitament urbanístic, s'ha de resoldre en els termes previstos en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable, per tractar-se d'una activitat terciària de manipulació en fresc de cítrics per a la comercialització, sense efectuar cap transformació, que requereix l'ocupació d'una superfície de més de quatre hectàrees, per la qual cosa només pot autoritzar-se la implantació en el sòl no urbanitzable com a actuació integral a través del procediment extraordinari de declaració d'interés comunitari.  
II. Respecte del procediment, s'han observat en aquest cas les prescripcions legals que exigeix l'esmentada llei valenciana del sòl no urbanitzable. I la documentació de l'expedient està completa en els termes que requereixen l'article 20.2, paràgraf segon, de la Llei 4/1992 i la legislació vigent d'impacte ambiental.  
III. L'actuació integral projectada, por les seues dimensions constitueix un element influent en l'estructura territorial. Per això, es proposa un emplaçament pròxim al nucli urbà, de manera que la connexió als serveis urbans siga més immediata, però no contigu a aquest, a fi de no condicionar una futura expansió del nucli urbà pel costat nord. D'altra banda, l'emplaçament està separat de la zona de sòl no urbanitzable d'especial protecció de la zona humida. Pel que fa a a les vies de comunicació, la instal·lació se situa en la carretera de Xeraco a la platja i molt pròxima als elements principals de comunicació d'aquest àmbit territorial, com són l'autopista A-7, la carretera N-332 i el ferrocarril Valencia-Gandía. De tot açò es dedueix que la localització proposada és adequada, segons criteris d'ordenació territorial, i constitueix un emplaçament que contribueix a la vertebració correcta del territori. D'altra banda, l'activitat es planteja com una actuació integral, ja que resol, per ella mateixa, l'acoblament territorial, de forma que garanteix la connexió amb les xarxes de serveis sense que, d'altra banda, s'ocasionen sobrecàrregues en el funcionament normal de les xarxes de serveis municipals. I és convenient des del punt de vista del desenvolupament econòmico-social, tant local com autonòmic, no solament per la creació de llocs de treballs que suposa (més de 450), sinó també per la potenciació d'un sector econòmic -les activitats de caràcter hortofrutícola- amb notable importància en el marc de l'economia valenciana.  
IV. Respecte del règim de deures i cessions, d'acord amb l'article 20 de la Llei 4/1992, la promotora ha assumit les càrregues i obligacions pròpies d'un adjudicatari d'un programa d'actuació urbanística. Els promotors de l'expedient que ens ocupa han optat per les alternatives que l'article 20 estableix, de manera que el deure de cessió de terrenys per a dotacions públiques locals en l'àmbit de l'actuació se substitueix per l'execució d'infrastructures públiques addicionals, tals com la canalització del barranc de les Fonts i el condicionament del camí del cementeri. A més del pagament de 5.100.000 pessetes a l'Ajuntament, en concepte del 17% del cost estimat d'execució de les obres d'urbanització projectades.  
V. L'ordenació territorial i urbanística d'aquesta actuació integral és tècnicament correcta, tant des de la perspectiva municipal com autonòmica, tenint en compte les condicions assenyalades per la Confederació Hidrogràfica del Xúquer en l'informe de 14 d'abril de 1994 i en la declaració d'impacte ambiental de 25 de maig de 1994, que han de ser assumides per la promotora abans de l'inici de l'activitat. I també la formalització a favor del municipi de les càrregues i obligacions a què s'ha compromés el promotor, abans de l'obtenció de la preceptiva llicència municipal urbanística sobre la base dels corresponents projectes tècnics, i garanteix l'exacte compliment per un import del 6% del cost total de l'actuació (article 46.c) del Reglament de Planejament Urbanístic) i, s'ha d'executar en el termini que assenyale la llicència municipal amb un màxim de dos anys a partir de l'obtenció d'aquesta llicència municipal.  
VI. El Govern Valencià és competent per a l'aprovació de l'ordenació i definició de l'aprofitament urbanístic d'aquesta actuació integral, en virtut del que estableix l'apartat segon de l'article 20 de la Llei de la Generalitat Valenciana 4/1992, de 5 de juny.  
Vistos els preceptes legals esmentats, a proposta del Conseller d'Obres Públiques, Urbanisme i Transports, el Govern Valencià  
ACORDA:  
1. Aprovar definitivament l'ordenació urbanística per a instal·lar una central hortofrutícola, promoguda per Enrique Martinavarro Dealbert, en representació de la mercantil E. Martinavarro, SA, a la partida dels Fondos, entre el camí del Cementeri, camí Fondo i barranc de les Fonts, sòl no urbanitzable del municipi de Xeraco, com a actuació integral d'interés comunitari, que s'ha de desplegar en els termes prevists en l'article 20 de la Llei de la Generalitat Valenciana 4/1992, de 5 de juny, sobre sòl no urbanitzable.  
Aquesta ordenació i declaració d'interés comunitari, i també l'adjudicació a què fa referència en el següent apartat, s'ajustarà a les condicions especials establertes en aquest acord.  
2. Adjudicar aquesta actuació integral d'interés comunitari a favor de l'empresa E. Matinavarro, SA, a la qual s'atorga la legitimació necessària per a promoure l'activitat terciària de manipulació de cítrics per a la comercialització aprovada.  
3. Condicionar i vincular aquesta adjudicació i legitimació al fet que la promotora designada complesca i satisfaça, en la totalitat, les obligacions i càrregues de naturalesa urbanística, i també els compromisos que ha assumit al llarg de la tramitació de l'expedient, que quedaran afectats en favor de l'Ajuntament de Xeraco, per a sufragar actuacions urbanístiques públiques. L'incompliment o no satisfacció d'aquestes obligacions determinarà la caducitat d'aquesta adjudicació i, si escau, de la declaració d'interés comunitari que té per objecte.  
4. La promotora haurà de garantir, davant de l'Ajuntament de Xeraco, la correcta i puntual execució de les instal·lacions en què consisteix aquesta actuació integral en un 6% del seu cost total, abans de l'inici de les obres. Les garanties podran presentar-se per qualsevol de les formes previstes en dret.  
5. Tot canvi que es produesca en la titularitat de la promoció d'aquesta actuació integral, necessitarà l'autorització prèvia del Govern Valencià.  
6. L'acord d'adjudicació expressat en l'apartat 2, sense perjudici del que disposa l'apartat 3, caducarà, si en el termini de sis mesos a comptar des de la notificació, la interessada no ha sol·licitat, en condicions d'obtenir-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que assenyale la llicència municipal, amb un màxim de dos anys. L'eventual declaració de caducitat de l'adjudicació l'emetrà, si arriba el cas, el conseller d'Obres Públiques, Urbanisme i Transports, al qual aquest acord confereix les facultats necessàries amb aqueixa finalitat, després de l'expedient instruït amb l'audiència de l'interessat i de l'Ajuntament de Xeraco. Aquesta declaració, si es produeix, determinarà la suspensió temporal de la Declaració d'Interés Comunitari d'aquesta actuació integral fins que el Govern Valencià en resolga una nova adjudicació o la suspensió definitiva.  
7. El desenvolupament de l'actuació integral s'ajustarà al projecte presentat per la promotora adjudicatària, excepte en els aspectes que resulten afectats per les condicions, imposades per la Declaració d'Impacte Ambiental de 25 de maig de 1994 i per la Confederació Hidrogràfica del Xúquer, que s'establesquen en l'autorització, segons l'informe de 14 d'abril de 1994, condicions que prevaldran i que hauran de ser assumides tant en els projectes d'obra que desenvolupen aquesta declaració com en el manteniment i explotació posteriors de la instal·lació.  
Contra aquest acord, que posa fi a la via administrativa, s'hi pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos meses comptadors des del dia de la notificació o publicació d'aquest acord.  
Abans de la interposició d'aquest recurs, serà requisit imprescindible que el recurrent la comunique al Govern Valencià, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici de poder interposar qualsevol altre recurs que s'estime oportú.  
Valencia, 29 de juliol de 1994  
El conseller secretari del Govern Valencià,  
LUIS BERENGUER FUSTER


Còpia Permalink ELI